რობერტ რეკორდი

რობერტ რეკორდი ( დ. დაახ. 1512 — გ. 1558) — უელსელი მათემატიკოსი და ექიმი. მან გამოიგონა ტოლობის ნიშანი (=) და ასევე წარუდგინა საზოგადოებას უკვე არსებული პლიუს ნიშანი (+) 1557 წელს. (აუცილებელია გამოწერა ან გაერთიანებული სამეფოს საჯარო ბიბლიოთეკის წევრობა )
 ბიოგრაფია 
რეკორდი დაიბადა ტენბის პატივსაცემ ოჯახში 1512 წელს. დაახლოებით 1525 წელს იგი მოეწყო ოქსფორდის უნივერსიტეტში. მედიცინის პროფესიად არჩევის შემდეგ მან კემბრიჯის უნივერსიტეტში ჩააბარა, სადაც მეცნიერებათა დოქტორის ხარისხი მიიღო 1545 წელს. შემდეგ რეკორდი დაუბრუნდა ოქსფორდს, სადაც საჯარო ლექციებს ატარებდა მათემატიკაში, როგორც ამას კემბრიჯში წასვლამდე აკეთებდა. ცოტა ხნის შემდეგ იგი გადავიდა ლონდონში, სადაც იგი მართავდა ინგლისის სამეფო ზარაფხანასა და ირლანდიის ანალოგიურ განყოფილებას. 

რობერტ რეკორდი იყო ასევე მეფე ედუარდ VI-სა და დედოფალ მერი I-ის პირადი ექიმი, რომელთაც ეძღვნება მისი ზოგიერთი წიგნი.

საბოლოოდ რეკორდი პოლიტიკური ოპონენტების ცილისწამების მსხვერპლი გახდა: მას უჩივლეს, გაასამართლეს, დააპატიმრეს ვალების გამო და „კინგს ბიჩის“ ციხეში ჩასვეს, სადაც იგი 1558 წლის ივნისის შუა რიცხვებში გარდაიცვალა.

 შრომები 
მინი|200 პქ|ტოლობის ნიშნის პირველი გამოყენება (14x+15=71).
მინი|200 პქ|ტოლობის ნიშნის წარდგენა რეკორდის მიერ.
 The Grounde of Artes, teachings the Worke and Practise, of Arithmeticke, both in whole numbers and fractions (დაახ. 1540) — პირველი ინგლისური გამოცემა ალგებრაში.
 The Pathway to Knowledge, containing the First Principles of Geometry … bothe for the use of Instrumentes Geometricall and Astronomicall, and also for Projection of Plattes (ლონდონი, 1551)
 The Castle of Knowledge, containing the Explication of the Sphere both Celestiall and Materiall, etc. (ლონდონი, 1556)
 The Whetstone of Witte, whiche is the seconde parte of Arithmeteke: containing the extraction of rootes; the cossike practise, with the rule of equation; and the workes of Surde Nombers (ლონდონი, 1557). ამ წიგნში რეკორდმა საზოგადოებას გააცნო ტოლობის ნიშანი. სწორედ ამ წიგნის გამოცემის გამო ითვლება რეკორდი ინგლისში ალგებრის შემომტანად.
 The Urinal of Physic (1548) — წიგნი მედიცინაზე, მრავალჯერ გამოცემული.<ref>[http://books.google.ca/books/about/The_urinal_of_physick.html?id=Sax491XagIgC&redir_esc=y The Urinal of Physick], by Robert Recorde, 1548</ref>

ნაკლებად ცნობილი გამოცემები:

 Cosmographiae isagoge
 De Arte faciendi Horologium
 De Usu Globorum et de Statu temporum
 იხილეთ აგრეთვე 
 ტოლობის ნიშანი
 ტოლობა
 განტოლება
 :en:Zenzizenzizenzic — რეკორდის მიერ მოგონილი სიტყვა რიცხვის მერვე ხარისხის აღსანიშნავად მათემატიკაში.
 ლიტერატურა 

 В. В. Бобынин. Рекорд, Роберт — ბროკჰაუზისა და ეფრონის ენციკლოპედიური ლექსიკონი''
 რესურსები ინტერნეტში 
რობერტ რეკორდი  და სხვა უელსელი მათემატიკოსები
100 უელსელი გმირი -  რობერტ რეკორდი 
ურთიერთდამოკიდებულების სიმბოლოების ადრეული გამოყენება
ადრეული ცნობილი სიტყვების გამოყენება მათემატიკიდან, რომელიც შეიცავს რეკორდის არაერთ ფრაზას.
რეკორდი (რობერტი)  ჩარლზ ჰატონის „მათემატიკურ და ფილოსოფიურ ლექსიკონში“.
რობერტ რეკორდის ცხოვრება და ნაშრომები საიტზე h2g2

 სქოლიო 

კატეგორია:დაბადებული 1512
კატეგორია:გარდაცვლილი 1558
კატეგორია:უელსელი მათემატიკოსები
კატეგორია:უელსელი ექიმები